|  |  |
| --- | --- |
|  |  |

|  |  |
| --- | --- |
| 1. Hvad er ydelsens lov­grund­lag? | Lov om Social service (SEL) § 95 stk. 1, 2, 3, og 4.  Bekendtgørelse om udmåling af tilskud til ansættelse af hjælpere borgerstyret personlig assistance efter § 95 (SEL). |
| 1. Hvilket behov dækker ydel­sen? | Personlig pleje og praktisk hjælp i hjemmet, SEL § 83 og aflastning eller afløsning SEL § 84. |
| 1. Hvad er formålet med ydel­sen? | At yde kontant tilskud til borgere, som på grund af betydelig og varig ned­sat fysisk eller psykisk funktionsevne, har behov for personlig hjælp, pleje og støtte til nødvendige opgaver i hjemmet.  At borgeren selv kan udvælge og ansætte de personer, der skal udføre opgaver in­den­ for personlig pleje og praktisk bistand. |
| 1. Hvilke aktiviteter indgår i ydel­sen? | Personlig pleje og praktisk hjælp i hjemmet. |
| 1. Hvilke aktiviteter indgår ikke i ydelsen? | * Ledsagelse til aktiviteter uden for hjemmet. * Genoptræning. * Sundhedsfaglige ydelser * Socialpædagogisk bistand. * Hjælp til praktiske ydelser indgår ikke i ordningen, hvis der bor personer i husstanden, der ud fra en konkret individuel vurdering, kan løse opgaverne. |
| 1. Hvem kan modtage ydel­sen? | Efter § 95 stk. 4 er det en betingelse for tilskuddet til ansættelse af hjælpere efter stk. 1-3 at tilskudsmodtageren er i stand til at fungere som arbejdsleder for hjælperne.  Borgere, der har:   * Behov for hjælp til personlig pleje og praktisk hjælp i hjemmet * Mindre omfattende behov for hjælp end ved § 96.   Efter § 95 stk. 1- 3 skal borgeren kunne fungere som arbejdsleder og som arbejdsgiver. Dog kan borger overdrage arbejdsgiveransvaret til nærtstående, en forening eller privat virksomhed, der så vil fungere som arbejdsgiver.  Efter § 95 stk. 1 kan der udbetales tilskud til hjælpen, som borgeren selv antager, hvis kommunen ikke kan stille den nødvendige hjælp til rådighed.  Efter § 95 stk. 2 kan der udbetales tilskud til hjælpen, som borgeren selv antager, ved behov for hjælp mere end 20 timer ugentligt.  Særligt om § 95 stk. 3: Hvis borgeren hverken kan fungere som arbejdsleder eller arbejdsgiver, kan kommunen i særlige tilfælde bestemme, at hjælpen efter stk. 2 fortsat skal gives som naturalhjælp eller udbetale tilskud til nærtstående person, som helt eller delvis passer den pågældende. Af vejledning til loven fremgår at inden bevilling af tilskud til nærtstående kan gives, skal kommunen foretage en vurdering af borgerens situation, og herunder muligheden for selvstændig livsførelse, boligforhold, adgangsforhold og netværksressourcer.  Som nærtstående anses ægtefælle, samlever, søskende, voksne børn samt andre, der har et nært forhold til borgeren.  Udgangspunktet i § 95, stk. 3 er, at nærtstående højst kan varetage pasningsordningen i 48 timer om ugen. Også hvis to nærtstående deler opgaven. |
| 1. Ydelsens omfang? | Ydelsen bevilges ud fra en konkret og individuel vurdering med udgangspunkt i kommunens kvalitetsstandard for personlig pleje og praktisk hjælp (§ 83 og 84 SEL).  Hjælp efter § 95 kan kombineres med andre hjælpeforanstaltninger, - fx ledsageordning § 97 (SEL) og aktivitetstilbud § 104 (SEL).  Hjælperordningen er en handicapkompenserede ydelse, hvor handicaphjælper ikke skal løse arbejdsopgaver på vegne af borgeren, men for og sammen med borgeren.  Borgeren skal fx ikke sætte handicaphjælper til at lufte hunden, eller passe børnene, uden at borgeren så vidt muligt selv er med.  Borgere har ikke ret til at tage hjælpen med til udlandet. Ved ferie i Danmark, har borgerne ret til at modtage praktisk hjælp fra den kommune hvor de opholder sig. De ansatte skal have et varsel af borger på 3 eller 1 måneder alt efter om det er hovedferie eller anden ferie. Hvis borger selv medbringer sine ansatte, skal udgiften til de ansatte afholdes indenfor det normale budget. |
| 1. Er der valgmulighed med hen­syn til leverandør? | Efter § 95 stk. 1 - 2 har borgeren ret til at selv at vælge, hvem der skal ansættes.  Efter § 95 stk. 3 kan Vordingborg Kommune beslutte i særlige tilfælde at tilskud udbetales til nærtstående, som helt eller delvis passer den pågældende.  Hvis borgeren ikke kan fungere som arbejdsgiver, kan borgeren indgå en aftale med en nærtstående, forening eller en privat virksomhed, som herefter er arbejdsgiver for hjælperne. |
| 1. Hvem leverer ydelsen? | Vordingborg kommune udbetaler et kontant tilskud til borgeren. |
| 1. Ansættelse/lønom-kostninger | Vordingborg Kommune er ikke arbejdsgiver og kan derfor heller ikke indgå en overenskomst på området. Vordingborg kommune bevilger tilskud til ansættelse som skrevet nedenfor, men det er borger der indgår ansættelsesaftalen. Aflønningen sker som uuddannet social- og sundhedspersonale på løntrin 11 med mulighed for anciennitet - efter 3 års ansættelse med mindst 8 timers ugentlig beskæftigelse som timelønnet - til løntrin 12.  Såfremt der ansættes SOSU-personale eller medarbejdere med dokumenteret erfaring kan de ansættes direkte på løntrin 12, der er dog ikke mulighed for oprykning på højere anciennitetstrin. Aflønningen er dog betinget af, at arbejdsgiver kan sørge for den nødvendige dokumentation. Optjent anciennitet fra tidligere ansættelser kan ske ved dokumentation ved lønsedler eller skriftlig dokumentation fra tidligere ansættelser, som indeholder oplysning om timetal og beskæftigelsens længde.  Vordingborg Kommune yder ikke honorar for tilkald og forbliven i tjeneste ved eksempelvis sygdom.  Der dækkes løn under sygdom, ved minimum 8 ugers ansættelse som hjælper og minimum 74 timers arbejde i samme periode.  Ved barsel yder vi fuld løn i 4 uger før forventet fødsel og 14 uger efter fødsel. Derefter yder vi 10 uger med fuld løn dog max. 145 kr. pr. time. Herefter overgår medarbejderen på barselsdagspenge, resten af sin barsel.  Man ansættes som udgangspunkt som timelønnet og lægger sig op ad FOA´s overenskomst for SOSU-personale, hvilket i praksis medfører opsigelsesvarsel på 2 dage. |
| 1. Tilskud til dækning af direkte og indirekte udgifter | Vordingborg Kommune fastsætter et rådighedsbeløb på max. 800 kr. pr. måned til dækning af andre direkte og indirekte udgifter, der er forbundet med at have hjælpere i hjemmet. Det drejer sig om ekstraudgifter til vand, varme, toiletpapir, udgifter til dækning under ferieophold.  Rådighedsbeløbet gradueres i forhold til antal hjælpertimer pr. døgn:  Ved 0 – 8 timer pr. døgn udgør tilskuddet 350 kr. pr. måned  Ved 8 – 16 timer pr. døgn udgør tilskuddet 550 kr. pr. måned  Ved 16 – 24 timer pr. døgn udgør tilskuddet 800 kr. pr. måned  Rådighedsbeløbet reguleres ikke ved kortvarig op-/nedjustering af timer, grundet eksempelvis ferie, sygdom eller lignende.  Beløbet udbetales ikke, hvis hjælpen i forvejen er en del af husstanden. |
| 1. Oplæring | Arbejdsleder skal instruere de nyansatte.  Ved modtagelse af bevilling er det afklaret, hvorvidt der er behov for oplæring. |
| 1. Kursus | Hvis der er behov for kurser til hjælperen, eksempelvis i forflytningsteknik, tages kontakt til visitator, som ud fra en konkret og individuel vurdering vurderer behovet.  Som udgangspunkt vil kursus finde sted ved kommunal forflytningsvejleder. |
| 1. Krav til udføreren? | Vordingborg Kommune skal sikre, at borgeren modtager den hjælp, som er hensigten med hjælperordningen. |
| 1. Hvad koster ydelsen for bor­geren? | Ydelsen er gratis for borgeren.  Vordingborg Kommune afholder administrationsudgifter til forening eller privat virksomhed.  Vordingborg Kommunen tilbyder lønadministration.  Borgeren har egenbetaling på sæbe, hudplejemidler, engangsvaskeklude, rengøringsmidler m.v. |
| 1. Hvad er kommunens kva­li­tetsmål? | At borgere, der får hjælp efter denne ordning, modtager hjælpen i sam­me omfang og kvalitet, som hvis der havde været tale om SEL § 83 og § 84. Du finder den forventet sagsbehandlingsfrist på Vordingborg kommunes hjemmeside: [Vælg Kommunen og derefter Svarfrister](https://www.vordingborg.dk/kommunen/svarfrister/) |
| 1. Hvordan følges op på ydel­sen? | Vordingborg Kommune skal føre tilsyn med ordningen, herunder aftale med leverandører, arbejdstidsskemaer, antallet af ansatte og lønsedler med videre.  Borgeren har pligt til at oplyse ændringer, der kan have betydning for hjæl­pen.  Hvis Kommunen bliver bekendt med, at der er udbetalt tilskud, der ikke er anvendt til formålet jf. § 95, kan kommunalbestyrelsen kræve midlerne tilbagebetalt. |
| 1. Brugerundersøgelse? | Udgået |
| 1. Er der særlige forhold at ta­ge hensyn til? | Efter § 95 stk. 1 -2 skal borgeren som udgangspunkt selv kunne administrere tilskuddet og fungere som arbejdsleder og arbejdsgiver.  Arbejdsgiveransvaret indebærer følgende pligter:   * Ansættelse og afskedigelse af hjælpere * Udarbejdelse af ansættelsesbeviser til hjælperne * Ud­be­ta­ling af løn * Indberetning af skat * Tegning af lovpligtige forsikringer * Indbetaling til ferie, barselsfond og ATP * Udarbejde APV (gennemgang af arbejdsstedet med henblik på arbejdspladsvurdering) * Gennemførelse af nødvendige arbejdsmiljøforanstaltninger ud fra en APV   Arbejdslederansvaret indebærer som udgangspunkt at kunne tilrettelægge hjælpen og fungere som daglig leder for hjælperne dvs. at:   * varetage arbejdsplanlægning sammen med og for hjælperne * udarbejde jobbeskrivelse og stillingsannonce * udvælge hjælpere og varetage ansættelsessamtaler * varetage oplæring og daglig instruktion af hjælperne * afholde personalemøder * afholde medarbejderudviklingssamtaler (MUS)   Modtageren kan aftale, at kommunen udbetaler løn direkte til hjælperne, indberetter skat m.v.  Hjælper bliver ikke ansat i kommunen men hos borgeren. |
| 1. Hvilke klagemuligheder er der? | Du har mulighed for at klage, hvis du ikke er enig i afgørelsen.  Hvis du klager skriftligt, skal du sende din klage til Vordingborg Kommune, Afdeling for Psykiatri og Handicap, Valdemarsgade 43, 4760 Vordingborg.  Hvis du klager mundtligt, kan du kontakte og gerne att.: Center for Psykiatri og Handicap på telefon 55 36 29 30. Du bliver herefter kontaktet af en sagsbehandler, der noterer din klage.  Din klage skal være modtaget inden for almindelig kontortid senest 4 uger efter, at du har modtaget afgørelsen.  Kontortiden regnes fra kl.8 - 16. på alle hverdage.  Når vi har modtaget din klage, vurderer Center for Psykiatri og Handicap afgørelsen igen. Giver vi dig helt eller delvist medhold, får du besked inden for 4 uger. Fastholder vi afgørelsen, sender vi din klage og sagens akter til Ankestyrelsen inden for 4 uger. |